O feito que sigan en solanas y a sequedat edafica que dan as calsineras y o suelo calsinoso fan que i haiga un matical més termofilo que a redolada, con romero, sabina mora, o chinebro Juniperus oxycedrus, a cornicabra, a senera, o coscollo y l'alatierno. En o estrato arborio puet haber-ie ha presencia de diferents especies a parte d'o pin borde: pin nasarro, pin rodeno, caixicos marcescents y carrasca.